b'\n_START_ARTICLE_\nMuzej po\xc5\xa1te in telekomunikacij\n_START_PARAGRAPH_\nMuzej po\xc5\xa1te in telekomunikacij je del Tehni\xc5\xa1kega muzeja Slovenije, ki ima od leta 2008 svoje prostore v Polhograjski gra\xc5\xa1\xc4\x8dini v Polhovem Gradcu. Pred tem, med letoma 1985 in 2008, so bile zbirke razstavljene v Starolo\xc5\xa1kem gradu. Zdaj sta v muzeju na ogled zbirki Zgodovina po\xc5\xa1te in Telekomunikacije v\xc4\x8deraj, danes in jutri. _NEWLINE_Projekt je rezultat dolgoletnega sodelovanja med Ministrstvom za kulturo Republike Slovenije, Po\xc5\xa1to Slovenije, Telekomom Slovenije in Tehni\xc5\xa1kim muzejem Slovenije.'